Erki Nool

Erki Nool (sündinud 25. juunil 1970 Võrus) on Eesti poliitik ja endine kergejõustiklane (kümnevõistleja). 2000. aasta suveolümpiamängudel Sydneys tuli ta kümnevõistluses olümpiavõitjaks.

Nool oli 2003. aastast Isamaaliidu ning seejärel kuni 2015. aasta lõpuni Isamaa ja Res Publica Liidu liige. Ta oli aastatel 2007–2015 XI ja XII Riigikogu koosseisu liige ning 2015–2017 Tallinna linnavolikogu liige.

1989. aastal lõpetas ta Tallinna Spordiinternaatkooli.

1999. aasta 1. juunist on ta UNICEF-i hea tahte saadik.

 Sportlastee 
 1992. aasta suveolümpiamängud Barcelonas
Nool sai odaviskes nulli.

 1996. aasta suveolümpiamängud Atlantas 
Nool sai 8543 punktiga 6. koha.

 2000. aasta suveolümpiamängud Sydneys
Olümpiavõitjaks tuli Nool hoolimata sellest, et kohtunikud ei suutnud pärast kolmandat ehk viimast kettaheite katset öelda, kas Nool astus üle või mitte. Lõplik otsus oli, et ei astunud.

Üksikalade tulemused
+Esimene päev (27. september 2000)AlaKokkuNimiTulemusKohtPunktePunkteKoht100 m jooks10.68 9339332.Kaugushüpe7.76100019332.Kuulitõuge15.1179627292.Kõrgushüpe2.0080335325.400 m jooks46.71 97345053.

+Teine päev (28. september 2000)AlaKokkuNimiTulemusKohtPunktePunkteKoht110 m tõkkejooks14.48 91354185.Kettaheide43.6673961244.Teivashüpe5.0091070672.Odavise65.8282678932.1500 m jooks4.29.48 74886411.

 2004. aasta suveolümpiamängud Ateenas 
Nool sai 8235 punktiga 8. koha.

 Muud suurvõistlused 
Kergejõustiku maailmameistrivõistlustel 7. augustil 2001 Kanadas Edmontonis saavutas Nool kümnevõistluses teise koha tulemusega 8815 punkti. See tulemus on tänaseni Eesti rekord. Üksiktulemused olid 10.60/1.5, 7.63/2.0, 14.90, 2.03, 46.23, 14.40/0.0, 43.40, 5.40, 67.01, 4.29.58.

Kergejõustiku Euroopa meistrivõistlustel sai Nool 1998. aastal Budapestis kulla ja 2002. aastal Münchenis hõbeda.

1996. aastal saavutas Nool Stockholmis Euroopa sisemeistrivõistlustel esikoha.

 Kümnevõistluse tulemuste pingerida 
Tabelis on välja toodud punktid, koht pärast viimast ala, võistluste toimumise koht ja lõpetamise kuupäev.

Tulemused üle 8200. punkti:

NrPunktidAsukohtAeg1. 8815  2  Edmonton  07.08.20012. 8742  3  Götzis  04.06.20003. 8706  2  Talence  30.07.20004. 8672  1  Götzis  31.05.19985. 8667  1  Budapest  20.08.19986. 8664  2  Talence  19.09.19997. 8641  1  Sydney  28.09.20008. 8628  1  Tallinn  05.07.19989. 8604  2  Götzis  27.05.200110.8575  1  Götzis  28.05.199511.8543  6  Atlanta  01.08.199612.8534  4  Götzis  01.06.199713.8460  2  Götzis  30.05.199914.8447  3  Götzis  26.05.199615.8438  2  München  08.08.200216.8413  6  Ateena  06.08.199717.8386  4  Uniondale  20.07.199818.8362  1  Tallinn  16.06.199619.8353  3  Talence  14.09.199720.8289  2  Tallinn  29.06.199721.8281  1  Tallinn  06.07.200322.8268  4  Göteborg  07.08.199523.8235  8  Ateena  24.08.200424.8234  7  Talence  15.09.1996

 Isiklikud rekordid kergejõustiku üksikaladel 
AlaTulemusAndmed IAAFi kodulehelVõistluskohtKuupäev60 m jooks 6.72 Tallinn 17. veebruar 1996100 m jooks  10.43 Kuressaare 26. august 1995 10.34 (+3.2) Haapsalu 16. august 1997200 m jooks  21.03 Krugersdorp 10. aprill 1995300 m jooks  33.79 Potchefstroom 7. veebruar 1997400 m jooks  46.23 Edmonton 6. august 20011000 m jooks  2.38.62 Maebashi 7. märts 19991500 m jooks  4.26.56 Talence 26. september 2004110 m tõkkejooks  14.37 Götzis 4. juuni 2000Kõrgushüpe  2.05sisetingimustes Lipetsk 9. veebruar 1991Teivashüpe  5.60 Tallinn 5. juuli 1998Kaugushüpe  8.22 (+3.0) Tallinn15. juuni 1996Kuulitõuge  15.11 Sydney 27. september 2000Kettaheide  45.28 Arles8. juuni 2003Odavise  71.91 Uniondale (New York) 20. juuli 1998

Nool hüppas 1996. aastal Tallinnas kümnevõistlusel kaugushüppes tulemuse 8.22 (lubatust tugevama taganttuulega). Kokku sai ta sel võistlusel 8362 punkti. See oli kümnevõistluse käigus tehtud kaugushüppe maailmarekord. Selle tulemuse ületas 2012. aastal Ashton Eaton, hüpates 8.23.

 Seitsmevõistlus 
Seitsmevõistluses on Noole parim tulemus ja endine Eesti rekord Jaapanis Maebashis 7. märtsil 1999 saadud 6374 punkti, millega ta tuli kergejõustiku sisemaailmameistrivõistlustel teiseks.

 Tegevus poliitikuna 
pisi|Erki Nool 2008. aastal
2003. aastal astus Nool Isamaaliitu.

2004. aasta Euroopa Parlamendi valimistel kogus ta Isamaaliidu teise numbrina 3044 häält.

2005. aasta kohalike omavalitsuste valimistel kogus Nool 1653 häält  ja pääses Tallinna linnavolikokku.

Nool kandideeris 2007. aasta Riigikogu valimistel, kus kogus Võru, Valga ja Põlva maakonnas IRLi esinumbrina 3178 häält ning pääses Riigikokku.

Ta oli IPU Eesti rühma liige aastatel 2007–2015, korruptsioonivastase erikomisjoni aseesimees 2007–2012, keskkonnakomisjoni aseesimees 2008–2011 ja rahanduskomisjoni liige aastatel 2011–2012.

2011. aasta Riigikogu valimistel sai Nool 1397 häält ja pääses uuesti Riigikokku. 

2012–2014 oli ta Riigikogu keskkonnakomisjoni esimees ja 2012–2015 Euroopa Liidu asjade komisjoni liige.

2015. aasta Riigikogu valimistel sai ta 1020 häält ning jäi Riigikogust välja.

Alates 2015. aastast oli ta Tallinna linnavolikogu liige ja 2016. aastast revisjonikomisjoni esimees.

31. detsembril 2015 astus Nool IRL-ist välja.

 Tegevus kinnisvaraäris 
Noolele kuulub ettevõte OÜ Addison, mis kavatses ehitada Tallinna Tulika tänavale 12-korruselise büroohoone. Ta on osanik ka kinnisvaraarenduse ja vahendusega tegelevates ettevõtetes MRS. PEX OÜ ja Incipe OÜ.

 Muu tegevus 
 Sügisel 1997 asutas esimese eraspordikooli Erki Noole Kergejõustikukool.
 Korraldas kümme aastat rahvusvahelist sisemitmevõistlust Reval Cup.
 21. mail 2005 valis Euroopa sportlaste assamblee Noole Euroopa Olümpiakomiteede sportlaskomisjoni liikmeks ja asepresidendiks.
 2005–2010 kuulus Euroopa Olümpiakomitee meditsiinikomisjoni.
 2007–2011 Euroopa Kergejõustikuliidu arengukomitee liige.
 2011 valiti Euroopa Kergejõustikuliidu juhatuse liikmeks.
 2008–2012 ja 2016 Eesti Olümpiakomitee Täitevkomitee liige
 2008. aastast Eesti Antidopingu Apellatsioonikomitee liige
 2014. aastast Eesti Kergejõustikuliidu juhatuse liige
 Ta on treeninud teivashüppaja Kristo Kallavust, keskmaajooksja Priit Lehismetsa ja sprinter Argo Golbergi.
 2006. aastal osales Nool telesaates "Tantsud tähtedega", kus tema tantsupartner ja -treener oli Ave Vardja. Nad saavutasid kaheksa paari seas III koha.

Tunnustus
 1996, 1997, 1998, 2000 – aasta meessportlane
 1997 – aasta võistkonna liige
 1999 – Eesti Vabariigi spordipreemia (maailmameistriks ja Euroopa meistriks tulemise eest kümnevõistluses)
 1999 – ajakirja Kroonika seksikaim mees
 2000 – Eestlaste aasta inimene"Eestlaste aasta inimene on kümnevõistleja Erki Nool" Postimees, 28. detsember 2000
 2001 – Eesti Vabariigi spordipreemia (olümpiavõidu eest kümnevõistluses Sydney olümpiamängudel)
 2001 – Eesti Punase Risti I klassi teenetemärk
 2006 – Eesti Olümpiakomitee teenetemärk
 2021 – Eesti Spordi Kuulsuste Hall"KUULSUSTE HALL ⟩ Olümpiavõitja eestlaste lemmikalal" Postimees Sport, 2. mai 2022Eesti Spordi Kuulsuste Hall Eesti Spordi- ja Olümpiamuuseum

 Isiklikku 
Erki Nool on kuuelapselise pere neljas laps. Tema elukaaslane on Kadri Kivine, neil on kaks poega ja tütar. Poeg Robin Nool on teivashüppaja. Erki Noole elukaaslase isa on Paavo Kivine.

Erki Noole õde Margit Lail on Põlvamaa Kanepi Jaani koguduse kirikuõpetaja ja 2007. aasta Eesti aasta ema.

 Elulooraamat 
 Erki Nool, "Autogramm". Kirja pannud Paavo Kivine. Olympia, Tallinn 2005.

 Viited 

Välislingid

Intervjuu pärast Ateena olümpiamänge EPL, 27. august 2004
Reval Hotels Cup ühendab teotahtelisi Postimees, 2. veebruar 2001
Tarmo Vahter Nool: vältige praktiseerivate homoseksuaalide seltskonda Eesti Ekspress, 21. märts 2013

Kategooria:Eesti kümnevõistlejad
Kategooria:Eesti 1992. aasta suveolümpiamängudel
Kategooria:Eesti olümpiavõitjad
Kategooria:Isamaa Erakonna poliitikud
Kategooria:XI Riigikogu liikmed
Kategooria:XII Riigikogu liikmed
Kategooria:Eesti Punase Risti I klassi teenetemärgi kavalerid
Kategooria:Sündinud 1970